Παγκόσμιο Κύπελλο Ποδοσφαίρου 1962

Το Παγκόσμιο Κύπελλο Ποδοσφαίρου του 1962 ήταν η 7η διοργάνωση του Παγκοσμίου Κυπέλλου και διεξήχθη στη Χιλή από τις 30 Μαΐου μέχρι τις 17 Ιουνίου. Είναι η διοργάνωση που πέρασε στην ιστορία σαν η πιο αντιαθλητική. Χαρακτηρίστηκε το «Παγκόσμιο Κύπελλο της... μεγάλης σφαγής». Τον τίτλο κατέκτησε η Βραζιλία, που νίκησε στον τελικό την Τσεχοσλοβακία με 3-1.

Αλλά η διοργάνωση σημαδεύτηκε από τη βιαιότητα, τα επεισόδια, τους αντιαθλητικούς ποδοσφαιριστές και τους κακούς διαιτητές, που αδυνατούσαν να προστατεύσουν τους αθλητές. Δεκατρείς παίκτες τραυματίστηκαν σοβαρά και χειρουργήθηκαν. Θύμα των αντιαθλητικών ενεργειών έπεσε και ο μεγάλος Πελέ, που έπαιξε μόνο σε δύο αγώνες: με το Μεξικό (η Βραζιλία νίκησε με 2-0 και ο Πελέ σημείωσε ένα γκολ και έδωσε μια ασίστ) και με την Τσεχοσλοβακία στην Α' φάση (0-0). Η εθνική Βραζιλίας δεν διέφερε αξιοσημείωτα από την ομάδα που είχε εντυπωσιάσει το 1958. Τα βασικά της στελέχη όπως οι Ντίντι, Γκαρίντσα, Βαβά, Νίλτον Σάντος, Ντζάλμα Σάντος ήταν και πάλι παρόντες, οι μόνοι που είχαν αλλάξει ήταν οι δύο κεντρικοί αμυντικοί και έτσι η ομάδα ήταν από την αρχή το φαβορί. Ο Πελέ αγωνίστηκε στα δύο πρώτα παιχνίδια, σημείωσε ένα γκολ, αλλά τραυματίστηκε και τη θέση του πήρε ο Αμαριλίντο, ο οποίος είχε πολύ καλή απόδοση. Ήταν η μόνος παίκτης που χρησιμοποιήθηκε πλην της αρχικής ενδεκάδας. 

Η διοργανώτρια Χιλή πραγματοποίησε εντυπωσιακή πορεία, που ανακόπηκε στις 13 Ιουνίου 1962 στον ημιτελικό από τη Βραζιλία, από την οποία ηττήθηκε παρουσία 80.000 (Χιλιανών κυρίως) θεατών, με 2-4. Ο Χιλιανός προπονητής ήταν αισιόδοξος ότι η Βραζιλία χωρίς τον Πελέ δεν θα ήταν ανίκητη, όμως διαψεύστηκε από την εξέλιξη του αγώνα. Η Χιλή, βασιζόμενη στην θερμή υποστήριξη του φανατικού κοινού της, κατόρθωσε να κατακτήσει την τρίτη θέση, νικώντας, στις 16 Ιουνίου, στον μικρό τελικό τη Γιουγκοσλαβία 1-0, με γκολ του Ρόχας στο 90ό λεπτό. Παραμένει μέχρι σήμερα η μεγαλύτερη επιτυχία στην ιστορία του χιλιανού ποδοσφαίρου. Πρωτύτερα, είχε επικρατήσει της Ιταλίας με 2-0 στον χειρότερο και πιο βίαιο αγώνα στην ιστορία των Παγκοσμίων Κυπέλλων.

Στο Κύπελλο αυτό σημειώθηκαν 89 γκολ από 54 παίκτες, εμφανώς λιγότερα από όλες τις προηγούμενες διοργανώσεις, λόγω της σταδιακής ανάπτυξης των αμυντικογενών συστημάτων στο άθλημα και της συνεπαγόμενης μείωσης του αριθμού τερμάτων που σημειώνονταν. Τα περισσότερα γκολ σημειώθηκαν στον αγώνα Ε.Σ.Σ.Δ. - Κολομβίας 4-4. Με συνολικά 32 αγώνες, ο μέσος όρος ήταν 2,78 γκολ ανά αγώνα και μάλιστα ήταν η πρώτη φορά που ο μέσος όρος όλων των αγώνων της διοργάνωσης έπεσε κάτω από τα τρία γκολ, κάτι που συνεχίζεται από τότε διαρκώς και μέχρι σήμερα, καθώς σε καμία μεταγενέστερη διοργάνωση δεν επετεύχθη μέσος όρος που να άγγιξε έστω τα 3 γκολ.

Ένας παίκτης, που μικρός έπασχε από πολιομυελίτιδα, ήταν η μορφή του Παγκοσμίου Κυπέλλου της Χιλής: ο Βραζιλιάνος Γκαρίντσα, που αποκλήθηκε «Η ντρίμπλα του Θεού». Το μικρό ελάττωμα που έμεινε στο δεξί του πόδι τού χάρισε το προνόμιο της εκπληκτικής ντρίμπλας, μίας από τις εντυπωσιακότερες στην ιστορία του παγκόσμιου ποδοσφαίρου. Εκτός του τίτλου του πρωταθλητή, ήταν πολυτιμότερος παίκτης και ανάμεσα στους έξι πρώτους σκόρερ που μοιράστηκαν τον τίτλο, επιτυγχάνοντας το αρνητικό ρεκόρ των τεσσάρων μόλις γκολ ο καθένας. Ο Γκαρίντσα ήταν ο πρώτος από τους τρεις μόνο ποδοσφαιριστές στην ιστορία των Παγκοσμίων Κυπέλλων που έχουν καταφέρει το τριπλό αυτό επίτευγμα. Η νίκη της Βραζιλίας έκλεισε τον κύκλο της ομάδας που πρωταγωνίστησε και κατέκτησε τα δύο τελευταία Παγκόσμια Κύπελλα (η δεύτερη και τελευταία στην ιστορία), για πολλούς μια από τις καλύτερες και πιο ταλαντούχες ομάδες όλων των εποχών. Παρά τους τραυματισμούς και τις αντιαθλητικές ενέργειες, μόνο έξι παίκτες αποβλήθηκαν. Καταλογίστηκαν οκτώ πέναλτι. Κόπηκαν 893.172 εισιτήρια (μέσος όρος 27.912 ανά αγώνα).Χιλή: Το Παγκόσμιο Κύπελλο Ποδοσφαίρου με τη μεγαλύτερη βία, Ιστορικό Λεύκωμα 1962, σελ. 156-159, Καθημερινή (1997).

Η διοργάνωση αυτή ήταν το τελευταίο Παγκόσμιο Κύπελλο Ποδοσφαίρου από το οποίο δεν υπήρχε ζωντανή τηλεοπτική μετάδοση στην Ευρώπη, καθώς δεν υπήρχαν ακόμη τηλεπικοινωνιακοί δορυφόροι. Οι εκπομπές διεξήχθησαν στο ραδιόφωνο. Στην ίδια τη διοργανώτρια Χιλή, οι εκπομπές των αγώνων μεταδόθηκαν ζωντανά στην τηλεόραση, για πρώτη φορά στην ιστορία της χώρας (η τηλεόραση είχε εισαχθεί στη χώρα από το 1957), και σε σχολιασμό από τον διάσημο δημοσιογράφο Patricio Bañados.

 Επιλογή διοργανωτή 
Μετά από 12 χρόνια, η διοργάνωση διεξάχθηκε σε Νοτιοαμερικανική χώρα (η τελευταία φορά ήταν το Παγκόσμιο Κύπελλο του 1950 που διεξήχθη στη Βραζιλία). Για την διοργάνωση του 1962 δήλωσαν ενδιαφέρον 3 χώρες. Οι 3 χώρες ήταν η Αργεντινή, η Δυτική Γερμανία και η Χιλή. Πριν την διαδικασία της ψηφοφορίας, η Δυτική Γερμανία απέσυρε την υποψηφιότητα της. Στην τελική ψηφοφορία που έγινε στη Λισαβόνα της Πορτογαλίας, η Χιλή κατάφερε να συγκεντρώσει τους περισσότερους ψήφους και να κερδίσει τη διοργάνωση.

 Αποτελέσματα ψηφοφορίαςΧώρα1ος Γύρος   32   11 

Ο καταστρεπτικός σεισμός των 9,5 βαθμών της κλίμακας Ρίχτερ της 22ας Μαΐου 1960, ο μεγαλύτερος που έχει καταγραφεί μέχρι σήμερα, δεν μπόρεσε να σταθεί εμπόδιο στην επιθυμία των Χιλιανών να διοργανώσουν το Παγκόσμιο Κύπελλο, παρά την πίεση της FIFA να δηλώσουν παραίτηση. Σε ταχύτατο χρόνο κατασκεύασαν δύο στάδια, στο Σαντιάγκο και στη Βίνια δελ Μαρ, και για να καλύψουν τα έξοδα διπλασίασαν τις τιμές των εισιτηρίων, γεγονός που επηρέασε την προσέλευση στους πρώτους αγώνες της διοργάνωσης.

 Προκριματικά 

Στα προκριματικά του Παγκοσμίου Κυπέλλου 1962 συμμετείχαν 56 εθνικές ομάδες και διαγωνίστηκαν για τις 16 θέσεις που δόθηκαν για την τελική φάση των Μουντιάλ. Οι 2 από τις 16 θέσεις καλύφθηκαν από την προηγούμενή νικήτρια Βραζιλία και την οικοδέσποινα Χιλή. Χαρακτηριστικό είναι ότι λόγω της ιδιομορφίας των προκριματικών μόνο το Μεξικό προκρίθηκε από τις ηπείρους Βόρεια και Κεντρική Αμερική, Αφρική, Ασία και Ωκεανία, κάνοντας έτσι το Παγκόσμιο Κύπελλο να μοιάζει σε Διηπειρωτικό Κύπελλο με δύο μόλις ηπείρους να διαγωνίζονται για το τρόπαιο του Παγκόσμιου Πρωταθλητή. Για πρώτη φορά στην τελική φάση συμμετείχαν η Βουλγαρία και η Κολομβία.

 Οι ομάδες 
Οι 16 ομάδες που εξασφάλισαν την συμμετοχή τους στην τελική φάση του Μουντιάλ 1962 είναι οι εξής:


Βόρεια Αμερική (CONCACAF)

Νότια Αμερική (CONMEBOL)




 Ευρώπη (UEFA)







Ελβετία




600px

 Στάδια 
Για την τελική φάση χρησιμοποιήθηκαν τα εξής 4 στάδια:

 Σαντιάγο Βίνια δελ Μαρ Εστάντιο Ναθιονάλ Εστάντιο Σαουσαλίτο Χωρητικότητα: 66,660 Χωρητικότητα: 18,037 200px 200px Ρανκάγουα Αρίκα Estadio Braden Copper Co. Εστάντιο Κάρλος Ντίτμπορν Χωρητικότητα: 18,000 Χωρητικότητα: 17,786 200px 

 Διαιτητές 

Νότια Αμερική
  Κάρλος Ρόμπλες
  Σέρχιο Μπουσταμάντε
  Αρτούρο Γιαμασάκι
  Ζοάο Ετζέλ ΦίλιοΕυρώπη
  Άντορ Ντόρογκι
  Άλμπερτ Ντους
  Κάρολ Γκάλμπα
   Τσέζαρε Ιόνι
   Κένεθ Άστον
   Ρόμπερτ Χόλεϊ Νέιβιντσον
  Λέο Χορν
  Νικολάι Λατίσεφ
  Γκότφριντ Ντινστ
  Καρλ Έριχ Στάινερ
  Πιέρ Σβιντ
  Μράνκο Τέσανιτς
  Χουάν Γκαρδεαθάμπαλ
   Αντουάν Μπλαβιέ

 Φάση ομίλων 
Όλες οι ώρες που αναγράφονται είναι οι τοπικές ώρες Χιλής UTC -3

 1ος Όμιλος 
ΕθνικήΑΝΙΗΓΥΓΚΜ.Ο.Β3210851.6053201832.6743102460.67230125110.451

 2ος Όμιλος 
ΕθνικήΑΝ ΙΗΓΥΓΚΜ.Ο.Β3210414.0053201531.6743111321.5033003280.250

 3ος Όμιλος 
ΕθνικήΑΝΙΗΓΥΓΚΜ.Ο.Β3210414.0053111230.6733102340.7523102230.672

 4ος Όμιλος 
ΕθνικήΑΝΙΗΓΥΓΚΜ.Ο.Β3210824.0053111431.3333111230.6733012170.141
Η Αγγλία πέρασε στην επόμενη φάση λόγω καλύτερου μέσου όρου τερμάτων. 

 Πορεία προς τον τελικό 
 Πίνακας Αποτελεσμάτων 

 Προημιτελικοί 

 Ημιτελικοί 

 Μικρός τελικός 

 Τελικός Παγκοσμίου Κυπέλλου 1962 

Βραζιλία: GK 1 Ζιλμάρ ντος Σάντος Νέβες DF 2 Ντζάλμα Σάντος DF 3 Μάουρο Ράμος (Αρχηγός)DF 5 ΖόζιμοDF 6 Νίλτον Σάντος MF 4 Ζίτο MF 8 Βαλντίρ Περέιρα Ντίντι FW 7 ΓκαρίντσαFW 19Βαβά FW 20Αμαρίλντο Ταβάρες ντα ΣιλβέιραFW 21Μάριο Ζαγκάλο Προπονητής: Αϊμόρ ΜορέιραΤσεχοσλοβακία: GK 1 Βίλιαμ ΣρόιφDF 12Γίρι ΤίχιDF 4 Λάντισλαβ ΝόβακDF 5 Σβατοπλούκ Πλούσκαλ  DF 3 Γιαν ΠόπλουχαρMF 6 Γιόζεφ ΜάζοπουστMF 17Τόμας ΠόσπιχαλFW 8 Άντολφ ΣέρερFW 19Άντρεϊ ΚβάσνακFW 18Γιόσεφ ΚαντράμπαFW 11Γιόσεφ ΓιέλινεκΠροπονητής: Ρούντολφ Βίτλατσιλ

 Β. Διαιτητές
  Λέο Χορν
  Ρόμπερτ Χόλεϊ ΝέιβιντσονΚανόνες παιχνιδιού
 90 λεπτά
 30 λεπτά παράταση αν έρθει ισοπαλία
 Επαναληπτικός αγώνας αν παραμείνει ισοπαλία
Παγκόσμιος Κυπελλούχος 1962:50px Βραζιλία   (2ος τίτλος)

 Πίνακας σκόρερ 

4 τέρματα
  Γκαρίντσα 
   Βαβά 
  Λεονέλ Σάντσες 
  Φλόριαν Άλμπερτ 
  Βαλεντίν Ιβανόφ 
  Ντράζαν Γιέρκοβιτς 

3 τέρματα
  Αμαρίλντο Ταβάρες ντα Σιλβέιρα
  Άντολφ Σέρερ
  Λάγιος Τίχι 
  Μίλαν Γκάλιτς

 Καλύτερη ενδεκάδα 

Η καλύτερη ενδεκάδα της διοργάνωσης σύμφωνα με τη FIFA ήταν η εξής:

ΤερματοφύλακαςΑμυντικοίΜέσοιΕπιθετικοί Βίλιαμ Σρόιφ Ντζάλμα Σάντος
 Τσέζαρε Μαλντίνι
 Καρλ-Χάιντς Σνέλινγκερ
 Βαλερί Βορονίν Ζίτο
 Γιόζεφ Μάζοπουστ
 Λεονέλ Σάντσες Γκαρίντσα
 Βαβά
 Μάριο Ζαγκάλο

Παραπομπές

 Εξωτερικοί σύνδεσμοι 

 Μουντιάλ 1962 - Χιλή
 Το τρόπαιο του Παγκοσμίου Κυπέλλου
 Η γέννηση του Παγκοσμίου Κυπέλλου
  Ζιλ Ριμέ - Ο εμπνευστής του Παγκοσμίου Κυπέλλου

 Σουηδία 1958 FIFA World Cup Αγγλία 1966 ΠΚ 1958 Παγκόσμιο Κύπελλο Ποδοσφαίρου ΠΚ 1966

Κατηγορία:Ιστορία της Χιλής
Κατηγορία:Αθλητισμός στη Χιλή